text: Gihurot sa rehimeng Duterte ang pasensya sa katawhan. Nagbukalbukal ang dugo sa katawhan sa ginapakita sa mga korap nga burukratang kapitalista kung asa mas giuna pa nila ang ilang gahum, mga luho, pitaka ug bulsa bisan og nangamatay na ang katawhan sa pag-antus. Ginaatubang sa katawhan kung paunsa ug asa ibugwak ang nanglapaw nilang kasuko sa rehimen.
text: #000012
text: Pugos nga ginasiak-siak sa rehimeng Duterte ang katawhan gamit ang pagpanglingla, bakak, pagpanghadlok ug kabangis. Kinahanglan kining tugbangan sa walay kapuul nga paglihok aron hiusahon ang mga kabatan-onan, mga mamumuo, mag-uuma, mga kabus, kababayen-an, mga nars ug duktor, mga magtutudlo ug uban pang ordinaryong mga empleyado. Kinahanglang hugpungon ang lain-laing sektor aron ipakita sa tanang higayon ang lapap nga kasuko sa katawhan sa kasamtangang krisis nga binuhatan ni Duterte ug sa iyang mga alipures.
text: #000014